OpenLLM-France/wikimedia huggingface dataset:
# Euskadi Ta Askatasunaren informazio oharra

Euskadi Ta Askatasunaren informazio oharra
ETAk, nazio askapenerako erakunde sozialista iraultzaileak, Kepa del Hoyo burkidearen militantzia jendaurrean aldarrikatu nahi du. Euskal Herriaren askatasunaren alde izandako jokabide eskuzabala eta eredugarria nabarmendu nahi dugu gaurkoan. Agur eta ohore, Kepa, eusko gudaria. Doakie bere senideei eta hurbilekoei gure besarkadarik bero eta goxoena. Une latz hauetan, bere oroitzapenak soilik samurtzen du barru-barruko samina. Bere oroitzapenak eramango gaitu askatasunaren bidean aurrera egitera. Kepari eta Kepa bezalaxe dena eman dutenei esker iritsi baikara honaino, etorkizuna borrokatzeko eta irabazteko aukera hezurmamitzeraino.
Joan zen uztailaren 31n zendu zen Kepa del Hoyo Badajozeko kartzelan, etxetik ehunka kilometrora preso zela. Euskal preso politikoek jasaten duten kartzela politika ankerra da heriotza horren errudun. Hamarkadotan pairatutako gatazkaren ondorioek konpondu gabe segitzen dutela gogorarazi digu gordinki Keparen heriotzak, mendeku gose direnek dena trabaturik nahi dutelako.
Bestalde, ohar honen bitartez, ETAk jakinarazi nahi du duela hilabete batzuk iragarritako Erakundearen eztabaida martxan dela, erabakitako eztabaida metodoa garatzen ari baita dagoeneko. Atzera begirako irakurketa egingo du Erakunde osoak, bere historia eta estrategia aldaketatik hona egindako ibilbidea aztertuko ditu. Oinarri horrekin, aurrera begiratuko dugu, ETAren funtzioaz eta zikloaz erabakiak hartzeko.
Eztabaida hau egingo genuela armagabetze prozesua abiarazi aurretik iragarri genuen. Zertxobait atzeratu da, armagabetzeak berak eskatutako lanagatik eta Ezker Abertzalearen baitan garatzen ari ziren beste eztabaida batzuk ez trabatzeagatik. Ez baita ariketa isolatu bat izango. Dela armagabetzea, direla ETAren zikloari buruzko erabakiak, guretzat denak oinarri bakarra du, eztabaida bakarra da: zer egin behar du ETAk Euskal Herrian abiarazi behar den herri prozesu independentista baldintzarik egokienetan garatzeko, erabakitzeko eskubidea egikaritzea ekarriko duen indar metaketa errazteko.
Eztabaidaren garapena eta horren ondorioak zein onurak modu okerrean baldintzatzearren presio politiko-mediatikoa egon daitekeela jakin badakigu. Halere, garaiz eta lekuz kanpoko intoxikazio, operazio edo adierazpenen gainetik, une honetan nabarmendu behar dugu kidegoak duela hitza eta erabakia, mahairatutako proposamenaren gainean.
Eztabaidaren garrantzi historikoa indartzeko ETAk bere altxorretako bat erakutsi nahi du: Felix Likinianok aizkorarekin eta sugearekin egindako tailu originala, Erakundearen anagrama bihurtuko zena. Ohar honekin batera, hamarkadotan gordeta izan dugun tailu original horren (40x60 zentimetrokoa gutxi gorabehera) argazkiak helaraziko ditugu. Eztabaida prozesu honetan zehar, tailu horren irudiak gure ohiko anagrama ordezkatuko du agiri, komunikazio, gutun eta gainerako dokumentuetako orrialde goialdetan, ohar honetan bertan egin dugun bezalaxe.
Euskal Herrian, 2017ko irailaren 10ean
Euskadi Ta Askatasuna
E.T.A.
# Euskadi Ta Askatasunaren prentsa oharra (2015)

Euskadi Ta Askatasunak, nazio askapenerako euskal erakunde sozialista iraultzaileak, honako hau adierazi nahi dio Euskal Herriari:
* Maiatzaren 28an, Espainia eta Frantziako poliziek Biarritzen burutu duten operazioa ETAren armategiak zigilatzeko prozesuaren kontrako eraso zuzena izan da. Hau da, ETAren armak erabilera operatibotik kanpo uzteko ETAren eta Nazioarteko Egiaztatze Batzordearen artean adostu eta eragile ugariren babesa jaso duen prozesua izan da erasotutakoa.
* Eraso larri honek, eta aurretik Nazioarteko Egiaztatze Batzordearen kontra burutu direnek, Espainia eta Frantziako Estatuek ETAren armategien zigilatzea eta, oro har, gatazkaren konponbidean aurrera egitea ezinezko bilakatu nahi dutela erakusten dute. Duela lau urtetik hona bakea eraikitzeko ahalegin guztiei gatazka elikatzen duten erasoekin erantzuten ari dira, bakearen etsai bilakatuta. Bestela, zer nolako agertokia bilatzen dute ETAren armak erabilera operatibotik kanpo uztea helburu duen prozesua erasotzen dutenean?
* Operazio hau noiz eta nola burutu den ikusita, ETAk uste du PPko Gobernuak egun duen krisi sakonarekin lotuta dagoela ere. Bere ohiko harrokeriarekin, gerra hizkeraren bidez eta indar militarra erakutsiz ezkutatu nahi du bere porrot politikoa. Izan ere, bere posizio politikoak gero eta babes gutxiago du Euskal Herrian; eta Euskal Herrian soilik ez, Espainian bertan ere gero eta herritar gehiagok gutxi batzuen mesedetan diharduen alderdi usteltzat hartzen du.
* ETAk Frantziako Gobernuak duen ardura zehatza nabarmendu nahi du, Espainiako Gobernuaren jarrera muturrenekoarekin lerrokatua dagoelarik.
* Konponbidean aurrera egitea denon ardura izanik, ETAk uste du konponbidearen aldeko indarrei dagokiela prozesu honi babes politikoa eman eta halako erasoen aurrean jarrera sendoa erakustea.
* ETAk eraso honen inguruan egiten duen irakurketa helaraziko dio Nazioarteko Egiaztatze Batzordeari, erasoak sortzen duen egoera aztertu ahal izateko.
Gora Euskal Herria askatuta! Gora Euskal Herria sozialista! Jo ta ke independentzia eta sozialismoa lortu arte!
Euskadi Ta Askatasuna
2015ko maiatzaren 30ean
# Euskal Artearen historia

Honakoa Etor-Ostoa argitaletxearen Euskal Herri Enblematikoa bilduma da. Testu guztiak libre utzi zituen Eusko Jaurlaritzak, cc-by-sa-4.0 lizentziapean, eta Wikiliburuetara igo ziren, proiektu baten baitan. Entziklopediako irudietako batzuk baino ez dira libre, eta horregatik ez da osorik eskaintzen hemen.
Euskal Artearen historia (I): Historiaurretik erromanikora Egilea: Juan Plazaola
* Hitzaurrea
* 0. Sarrera
* 1. Baskoniarik ez zenean
* 2. Lehen arte abstraktoa
* 3. Erromatarren etorrera
* 4. Frankoen eta Bisigodoen artean
* 5. Euskal artea kristautu zenekoa
* 6. Euskal artea europartu zenekoa
Euskal artearen historia (II): Gotikotik Errenazimendura Egilea: Juan Apaolaza
* 7. Lehen gotiko artea
* 8. Erdi Aroko artearen amaiera
* 9. Inportazioko errenazimendua: platereskoa
* 10. Euskal ikonografiaren urrezko aroa
* 11. Esportazioko Errenazimentua
Euskal artearen historia (III): Barrokotik XIX. mendera Egilea: Juan Apaolaza
* 12. Barroko soila
* 13. Barroko apaina
* 14. Arkitektura zibila
* 15. Euskal artea zentzatu egin zen
* 16. Mira erromantikoak
Euskal artearen historia (IV): XX. mendea Egilea: Juan Plazaola Artola
* 12. Modernismoaren inguruan
* 13. Euskal artea gerrartean
* 14. Euskal artea lurperatzea eta atzerriratzea
* 15. Demokrazian eta autonomian
* 16. XXI. mendeari begira
# Arrazoimen praktikoaren kritika/IV. Arimaren hilezkortasuna, arrazoimen praktiko hutsaren postulatu gisa

Arrazoimen Praktikoaren Kritika
IV. Arimaren hilezkortasuna, arrazoimen praktiko hutsaren postulatu gisa
Baina aurrerapen amaigabe hori zerizan arrazoidun horren amaigabeki irauten duen existentzia eta nortasuna aurresuposatuz baino ez da ahalgarri (horri arimaren hilezkortasuna deitzen zaio). Beraz, ongi gorena praktikoki arimaren hilezkortasuna aurresuposatuz baino ez da ahalgarri, eta beraz, hori, lege moralarekin era bereiztezinean lotuta, arrazoimen praktiko hutsaren postulatu bat da (horrekin esan nahi dut esakune teoretikoa baina frogatu ezin daitekeena, a priori baldintzagabe balio duen lege praktiko baten menpe dagoen heinean modu bereiztezinean).
Gure izaeraren determinazio moralaren esakunea, hots, amaigaberantz doan aurrerapen batean baino ezin dela lortu ohituren legearekiko adostasun betea, oso erabilgarria da, orain arrazoimen espekulatiboaren ahalmen eza osatzeko ez ezik, erlijioari dagokionez ere bai. Horren gabezian lege moralak bere santutasuna galtzen du erabat, bihozbera (nagi) eta gure erosotasunera egokitua bihurtzen den heinean, edo determinazio helezin baterako deia eta aldi berean itxaropena, hots, nahimenaren santutasunaren lorpen bete itxarongarria tinkatzen da, eta amets teosofiko bero-bero eta norberaren ezagutza kontraesaten dutenetan galtzen da, eta bi aukera horietan arrazoimenaren agindu zorrotz, jarraikor, baina ez ideala, baizik eta egiazkoa zehazki eta etengabe betetzeko ahalegin etengabea oztopatzen da. Zerizan arrazoidun baina mugatu bati amaigaberantz doan aurrerapena baino ez zaio ahalgarri, betegintzarre moralaren lehen mailatik maila garaienetaraino doan aurrerapena. Zerizan amaigabeak, denboraren baldintza ezagutzen ez duenak, guretzat ilara amaigabea den horretan lege moralarekiko adostasunaren osotasuna ikusten du, eta haren aginduak etengabe eskatzen duen santutasuna, hark ongi gorenean bakoitzari ematen dion parte hartzean haren zuzentasunari erantzuteko, zerizan arrazoidunen izatearen begiespen adimenduzko bakarrean topatzen da guztiz. Sorkariari egokitzen zaiona parte hartze horren itxaropenari dagokionez bere jaidura saiatuaren kontzientzia litzateke, horrela orain arteko gaitzagoa denetik moralki hobeagorantz egin duen aurrerapenetik eta horren bidez ezagun bihurtu zaion asmo aldaezinetik abiatuta horren jarraipen luzeago eta etengabea itxaroteko haren existentziak hainbeste irauten badu ere, baita bizitza honen ondoren ere, eta horrela ez noski hemen ezta haren izatearen etorkizuneko une iragarri batean ere, baizik eta soilik haren jarraipenaren amaigabetasunean (Jainkoak soilik azter dezakeenean) haren nahimenari guztiz egokitzea (bihozberatasun edo aitzakiarik gabe, hori zuzentasunarekin ez baitago bateratzerik).
# Arrazoimen praktikoaren kritika/I. Arrazoimen praktikoaren antinomia

Arrazoimen Praktikoaren Kritika
I. Arrazoimen praktikoaren antinomia
# Frantses euskaldun bat etorri zait

Oharra: Txirritaren bertso guztiak jabetza publikokoak dira, duela 100 urte baino gehiago hil zelako. Hemengo bertsoak Bertso jarri guztiak liburutik hartutakoak dira, jabetza publikoko Klasikoen gordailua bilduman dagoena.
* Frantses euskaldun bat etorri zait
* 1
* Frantzes euskaldun bat etorri zait
* ipiñitzeko bertsuak,
* deklaratuaz aren etxian
* gertatu diran kasuak;
* danak ez dira errexak baño
* esango ditut batzuak,
* argitasuna ematen badit
* gure Juan amorosuak.
* 2
* Nere barrengo sentimentuak
* nai ditut adierazi,
* zer estadutan gelditu naizen
* iñork nai badu ikasi;
* izarra baño ederragoko
* andria juan zait igasi,
* oraiñ bi urte aldegiñ ziran,
* geoztik ez det ikusi.
* 3
* Ogei ta amar urte daukazkit,
* oraindik franko gaztia,
* eta andriak bi gutxiago,
* au bizi-modu tristia!
* Ark neri egiñ dizkidan gauzak
* esatekuak eztia,
* txurrero batek engañatuta
* eraman dit emaztia.
* 4
* Biar bezela funzionatzen
* ez dago errex fabrika,
* lau urte pasa alkarrekiñ da
* ez degu izan aurrika;
* alegiñ egiñ-faltan ez daukat
* kontzientziyan zorrika,
* orañ Paris'en txurruak saltzen
* an omen dabill korrika?
* 5
* Bi gona motz ta kamisa zar bat
* besterik ez det ikusi,
* ziran diruak arrapatuta
* aldegiñ ziran igesi;
* baita toxa bat ederra ere
* bere tabako ta guzi,
* jayian aita gonbidatzeko
* ez ninduen gaizki utzi!
* 6
* Alaxen ere desio dizut:
* izan zazu osasuna;
* non ote dago garai bateko
* gure aiskiretasuna?
* Etsai gaxtuak au da burura
* zuri bialdu dizuna,
* orañ andriak bi toxa eta
* bat ere gabe gizona
* 7
* Txurrerua're lan senzillua
* da asko irabazteko,
* orrek biñipiñ ez du egiten
* mantendu eta jazteko;
* andriarekiñ alkar artuta
* ni modu ontan uzteko,
* bi kristau gaxto naikuak dira
* baztar guztiyak nasteko.
* 8
* Andria iges juan zanian
* arren anaiak esana:
* «Nere arreba dek, Patxi, baña
* etziak trapu zuzena».
* Ni naiz orduan ajustadore
* Baiona'n ari nitzana,
* zuk orañ dezun txurreru ori
* ez bezelako gizona.
* 9
* Ni emaztiak utzi ninduan
* estadu triste batian,
* beste batekiñ aldegiñ ziran
* anbat beretzat kaltian;
* txurruak janaz ederki dabill
* diruak aitu artian,
* zer esan biar ote dit neri
* Josafatara juatian?
* 10
* Gauzik onenak eta diruak
* arrapatuta juan zian,
* nuen trajerik onena ere
* ostu ta eraman zian;
* gosiak zeon txurreru ori
* jarri da taju-antzian,
* orañ Paris'en bizi omen da
* trapero baten etxian.
* 11
* Ez det milagro edukitzia
* malkoz beteta muxuak,
* kabi ta guzi iges egiñ dit
* tamañ ortako uxuak;
* nik berriz iñon ikusten badet
* adituko du goxuak:
* Non ote dira garai bateko
* gure izketa goxuak?
* 12
* Txurreru ori zer gizona dan
* sinistu entzun deguna:
* lana egiteko gogua falta
* eta mingaña leguna;
* bedeinkatua izan dedilla
* aldegiñ zuten eguna,
* gizarajuak arrapatu du
* bere moduko laguna.
# Filosofiaren arazoak/Egilearen hitzaurrea

Egilearen hitzaurrea
Hurrengo orrialdeetan, orokorrean, filosofiaren arazo batzuetara mugatuko naiz, horiei buruz zerbait positiboa eta eraikitzailea esatea posible delakoan; izan ere, kritika negatibo soila lekuz kanpo dago. Horregatik, liburu honetan ezagutzaren teoriak metafisikak baino leku gehiago betetzen du, eta filosofoek sarritan eztabaidatu izan dituzten zenbait gai, jorratzekotan, oso modu laburrean jorratzen dira. G. E. Mooreren eta J.M. Keynesen argitaratu gabeko idazkietatik balio handiko laguntza atera dut, lehenengoarenetatik zentzumen-datuen eta objektu fisikoen arteko erlazioei dagokienez, eta azkenekoarenetatik probabilitateari eta indukzioari dagokienez, hain zuzen ere. Gilbert Murray irakaslearen kritikak eta iradokizunak baliotsuak gertatu zaizkit.
1912

### Hamazazpigarren inprimatzeari oharra

66., 97., 155. eta 156. orrialdeetako zenbait baieztapeni dagokienez, liburu hau 1912. urteko hasieran idatzia izan zela aipatu beharra dago; Txina, oraindik ere, inperioa zen, eta garai hartako Lehen Ministroa zenaren izena B hizkiz hasten zen.
1943
# Filosofiaren arazoak/Oharrak

Oharrak
1 (Itzultzailearen oharra) Ingeleseko «to know» aditzaren bi zentzu bereiziko ditu Russellek. Bi zentzu horiek loturik daude, hurrenez hurren, gutxi gorabehera gure «jakin» eta «ezagutu» aditzekin (gaztelaniaz: «saber», «creer»; frantsesez: «savoir», «connaître»; alemanez: «wissen», «kennen»): (i) «Mikel ezagutzen dut», (ii) «badakit Mikel etorri zela». Kontua da ingelesez aditz bakar batez adieraz daitezkeela bi zentzu horiek: (i) «I know Mikel», (ii) «I know that Mikel came». Horregatik, Russellek bereiziko ditu «knowledge» («to know») eta «acquaintance». Bigarrena «ezagutu» aditzaren ildotik doa. Dena dela, «acquaintance» horren bitartez Russellek ezaugarri berezi batzuk dituen ezagutza adierazi nahi du. Hortaz, hitz horrek erabilera teknikoa duela esan genezake. Hala denean, «bitartekorik gabeko ezagutza» erabiliko dugu «acquaintance» hitzaren ordain gisa. Erabilera teknikorik ez dagoenean edo testuinguruak laguntzen digunean «ezagutza» bakarrik esango dugu.
2 (Itzultzailearen oharra) Russellek «a so-and-so» eta «the so-and-so» adierazpenak erabiltzen ditu. Russellek halako adibideak ditu gogoan: «Bilbora joan den emakume bat» eta «Bilbora joan den emakumea». Nahiz eta zenbait kasutan zilegi ez izan, «a» ingeleseko artikulu indeterminatuaren ordain gisa beti «bat» erabiliko dugu («honelako-eta-horrelako bat»). Bestela, Russellek proposatzen duen bereizketa egitea ezinezkoa gertatuko litzaiguke euskaraz.
3 (Itzultzailearen oharra) «Idus» horrek, erromatar aitzineko egutegian, martxoaren, maiatzaren, uztailaren eta urriaren 15a adierazten du (baita gainerako hilabeteen 13a ere).
4 A.N. Whitehead, Introduction to Mathematics (Home University Library).
5 Definizioari dagokionez Kanten berbaitango gauza objektu fisikoaren identikoa da, alegia, sentipenen kausa da. Definiziotik deduzitutako propietateei dagokienez ez da haren identikoa; izan ere, Kantek dio jakin dezakegula (kausari dagokionez zenbait bateraezintasun egon arren) «berbaitango gauza» horri inolako kategoriarik ezin zaiola aplikatu.
6 (Itzultzailearen oharra) Ingelesez «in» hitza dute (in my room), baina euskaraz «-n» atzizkia erabiltzen dugu (neure gelan). Geroxeago «atzizki» jarriko dugu Russellek «hitz» jartzen duen tokietan.
# XVI. mendeko espioitza gutunak/19. gutuna

| Transkripzioa Jauna: oray puntuan erezebitu dut presenta/requin aurquituco duen carta hory, zoinna / baita ene cousin capitene Meriteinnec bidaldua. / Dio ezen eregeren magestateac eman diola / compania bat eta zenbait picqua bidalzeaz / merchede dagiodala. Biarnocoa da eta nere / abisua desodan zure senoriary, obligazio dudan / bezala, senale gaztoa zaut orain Biarnon compan/iaren adrezazia. Eregeren magestatea Tourzen / omen da. Inglateraco armada marchuaren / ondareco bella eginen omen du, noracos eztaquie / baina orotarat ere enbachadac erege baitan / omen dire eta esparanza handitan dago mondu / goustia pacquea tratazen dela, baina emen / gainean diodan bezala, sino gaiztoa zaut Biarn/on companien egitea. Presentean berzeric / ofrezizen ez ta eta alacos fin emanen diot / geldizen naizela, beti bezala, serbizary humblea. / Compania adrezazen direnen / geienna Mousieur de Pangas / da. | Grafia gaurkotuaz Jauna: orai puntuan errezebitu dut presentarekin aurkituko duen karta hori, zoina baita ene kusin kapitene Meriteinek bidaldua. Dio ezen eeregeren maiestateak eman diola konpañia bat, eta zenbait pika bidaltzeaz merxede dagiodala. Biarnokoa da eta nere abisua desodan zure señoriari, obligazio dudan bezala, señale gaztoa zaut orain Biarnon conpañiaren adrezatzia. Erregeren maiestatea Toursen omen da. Inglaterrako armada[k] martxuaren ondarreco bela eginen omen du, norakoz eztakie, baina orotarat ere enbaxadak errege baitan omen dire eta esparanza handitan dago mondu guztia pakea tratatzen dela, baina emen gainean diodan bezala, sino gaiztoa zaut Biarnon konpañien egitea. Presentean berzerik ofrezitzen ezta, eta alakoz fin emanen diot gelditzen naizela, beti bezala, serbitzari hunblea. Konpañia adrezatzen direnen geiena Mousieur de Pangas da. |
# XVI. mendeko espioitza gutunak/17. gutuna

| Transkripzioa Jauna: zure senoriaren coutuna nuen erezebitu eta / zerbait berry frescoric gastigatu nahys dout / tardatu erespuesta egin gabe. Jaun emen izatu dena da / legat bat, zoinna etorri baita elicec eregery eman behar / dioten dirouaren erecobrazera. Boueltan eziren ementic / pasatu, baina esan dit semeac eraz egin daitequela / eregueren magestateac nay badu Endagaco partera, / dioge; zer modous, nere fedea, nic eztaquit. Franziaco / berriric nic ezin gaquin dut zure senoriary gastigatus / gerostic. Inclateraco armadas ere ezin deusic adi dirot. / Bay azo esan dit nere copay ingles batec don Antonio / hor Ondarabian egondou zen ingles baty, eta bestery / ere ascory eregiac bouruac edequyerazi dituela. / Adisquideac gastigatu baitic onzi bazuec Lapourdic / emaiten diozala eregery; zierto len berry aditou / doudana oreganic da: ouste dut alacoric izandu balis / zerbait gaquingo nuela. Zere baita, eduquicoren dut / contu jaquitera, eta ez faltaric eginen deus ofrezizen / denean gastigazera. Gobernadoreaz den benzenbatean / oraindic ez bide dago etorriric. Asegurazen zaitudala / nere fidelitateas fin emanen diot presenteary / [azken lerroa galduta] | Grafia gaurkotuaz Jauna: zure señoriaren kutuna nuen errezebitu eta zerbait berri freskorik gastigatu nahiz dut tardatu errespuesta egin gabe. Jaun emen izatu dena da legat bat, zoina etorri baita elizek erregeri eman behar dioten diruaren errekobratzera. Bueltan etziren ementik pasatu, baina esan dit semeak erraz egin daitekela, erregeren maiestateak nai badu, Endaiako partera, dioie; zer moduz, nere fedea, nik eztakit. Franziako berririk nik ezin jakin dut zure señoriari gastigatuz geroztik. Inglaterrako armadaz ere ezin deusik adi dirot. Bai atzo esan dit nere konpai ingles batek don Antonio hor Ondarrabian egondu zen ingles bati eta besteri ere askori erregiak buruak edekierazi dituela. Adiskideak gastigatu baitit onzi batzuek Lapurdik emaiten diotzala erregeri; zierto len berri aditu dudana orreganik da: uste dut alakorik izandu baliz zerbait jakingo nuela. Zer [er]e baita, edukikoren dut kontu jakitera, eta ez faltarik eginen deus ofrezitzen denean gastigatzera. Gobernadoreaz den benzenbatean oraindik ez bide dago etorririk. Aseguratzen zaitudala nere fidelitateaz, fin emanen diot presenteari / [azken lerroa galduta] |
# XVI. mendeko espioitza gutunak/2. gutuna

| Transkripzioa Jauna: eztout faltatou nai izan zure senoriary / parte emaitere nere osasounas eta etoraras. Zure / senoriaren carta emen batou zaita contentou asco / eman baitit, ascotant el dadila nire merchede egitera. / Parte ounetaco berriric nic gastiga al dezaquedana da / erege jauna Amiansen setio dagoela eta jente / asco digoala socorrira, Paris eta Arouan tradizioz / arzer ditouela esagac, baina goustiac descoubritou / direla eta gente asco presounero dagoela eta / joustizia egiten douela chait andiro. Inglesas den / bezenbatean emengo asmouac dire armada partitou / zela. Parte ounetaco ounzi bat oran etorri da eta / esan didate estela deus memorioric Londresen esan den / armada orresas. Ni izandou naizen parte artan / esta deus propositoric asegin darzunecoric, baizen / Agramonteco jaunaren lotinenta Mousieur de / Sansac egoun gousties ouste doue cortetic. Berry / segouroric ordouan jaquingo dougou eta estout / faltatouco zure senoriary parte emaitera eta / arte ounetan agin biezat zertan zerby al dezaquedan. | Grafia gaurkotuaz Jauna: eztut faltatu nai izan zure señoriari parte emaitera nere osasunaz eta etorraraz. Zure señoriaren karta emen batu zait, kontentu asko eman baitit. Askotan el dadila nire merxede egitera. Parte unetako berririk nik gastiga al dezakedana da errege jauna Amiansen setio dagoela eta jente asko diyoala sokorrira; Paris eta Aruan tradizioz hartzer dituela etsaiak, baina guztiak deskubritu direla eta jente asko presunero dagoela, eta justizia egiten duela txait andiro. Inglesaz den bezenbatean, emengo asmuak dire armada partitu zela. Parte unetako unzi bat oran etorri da eta esan didate eztela deus memoriorik Londresen esan den armada orrezaz. Ni izandu naizen parte artan ezta deus propositorik atsegindarzunekorik, baizen Agramonteko jaunaren lotinenta, Mousieur de Sansac, egun guztiez uste due kortetik. Berri segurorik orduan jakingo dugu eta eztut faltatuko zure señoriari parte emaitera eta arte unetan agin biezat zertan zerbi al dezakedan. |